<b>שאלה </b>ותורינו באיש אשר חלף הלך לארץ מרחקים ובידו סחורה אשר לקח מאחרים וכאשר לא לאדם דרכו נשתהה זה האיש שם ולא בא ואחיו הוא המורשה שלו על כל עניניו ויהי כי ארכו לו שם הימים ויקומו האנשים בעלי הממון ויאמרו אל אחיו תנה לנו את סחורתינו אשר נתננו לאחיך מהנמצא תחת ידך ויהי כמשיב מי יודע אם לעת כזאת לא יבא ואפשר הוא הצליח בסחורתו והלך אל ארץ אחרת וכאשר יבא יגדל פרע הן לו יהי כדבריכם הביאו לכם ראיה שאחי מת או שהפסיד הממון אם הן צריכין להביא ראיה או לא ואם היה יהיה כדבריהם אם יוציאו ממון היתומים לתת שאלתם אם לא ואם יכולין היתומים לטעון אם כדבריכם כן הוא שאבינו מת אם כן איפה תגבה אמנו את כתובת' ואנתנו יורשים כתובת אמנו יורינו הדרתו הדין בזה ויבא שכמ''ה: